פיגמה/Figma היא כלי היברידי למימוש תוצרי UX/UI, והעברתם לפיתוח. היא מאפשרת בנייה והגדרה גלובלית של מאפייני שפה ורכיבים חכמים, שניתן למחזר גם באיפיונים (UX) וגם בעיצובי הממשק (UI), ובכך לגשר על הפערים בין התהליכים והתוצרים של שתי הדיסציפלינות האלו. פיגמה מיועדת ובנויה לטובת עבודה על מוצרים דיגיטליים, ומוצרים ממשקיים בפרט. היא מכילה תכונות וכלים מיוחדים, שמביאים בחשבון את אופי וצרכי העבודה על UX/UI, ונותנים להם מענה ספציפי ואפקטיבי. פיגמה עובדת על כל מערכות ההפעלה, ומאפשרת עבודת צוות בזמן אמת. בנוסף, יש לפיגמה מרקטפלייס עם מאות רבות של תוספים שמשתמשי פיגמה כתבו, ושמרחיבים אפילו יותר את סל היכולות של פיגמה. לסיכום, פיגמה היא כלי שנועד לעשייה של UX/UI, תומך בה ומייעל אותה, והפך לסטנדרט דה-פקטו בתעשיה בארץ ובעולם.